হিমানশী খুরানা

হিমানশী খুরানা (পাঞ্জাবি: ਹਿਮਾਨਸ਼ੀ ਖੁਰਾਨਾ; জন্ম: ২৭ নভেম্বর ১৯৯১) হলেন ভারতীয় মডেল এবং পাঞ্জাবের কিরতপুর সাহিবের অভিনেত্রী। তিনি ২০১৩ সালে পাঞ্জাবি চলচ্চিত্র সাড্ডা হকে অভিনয়ের মাধ্যমে খ্যাতি অর্জন করেছেন। ২০১৯ সালে, তিনি কালারসে প্রচারিত জনপ্রিয় রিয়্যালিটি অনুষ্ঠান বিগ বসের ১৩তম আসরে প্রতিযোগিতা করেছেন। হিমানশী পাঞ্জাবের কিরতপুর সাহিবে তার বাল্যকাল অতিবাহিত করেছেন। তিনি তার মা, সুমীত খুরানাকে তার জীবনের সবচেয়ে বড় প্রেরণা বলে মনে করেন। হিমানশী মাত্র ১৬ বছর বয়সে মিস লুধিয়ানা জয়লাভের মাধ্যমে তার মডেলিং জীবন শুরু করেছিলেন। তিনি ২০১০ সালে, মিস পিটিসি পাঞ্জাবির চূড়ান্ত প্রতিযোগীদের মধ্যে অন্যতম ছিলেন। একই বছরে, তিনি চণ্ডীগড়ে আয়োজিত "মিস নর্থ জোন" প্রতিযোগিতা জয়লাভ করেছেন। ২০১০ সালে, তিনি পাঞ্জাবী এমসি ও কুলদীপ মানকের গান "জড়ি- বিগ ডে পার্টি"র মধ্য দিয়ে পাঞ্জাবী সঙ্গীত শিল্পে আত্মপ্রকাশ করেছিলেন। পরবর্তীতে, ২০১২ সালে তিনি ফিরোজ খান এবং হরজতের "ফাসলি বাতেরে"-এর সঙ্গীত ভিডিওতে অভিনয় করেছিলেন। ২০১৩ সালে হিমানশী হার্ডি সাধুঁর "সোচ" এবং জনপ্রিয় চলচ্চিত্র সাড্ডা হকে অভিনয়ের মাধ্যমে খ্যাতি অর্জন করেছেন। এছাড়াও তিনি জেসি গিল, বাদশাহ, জে স্টার, নিনজা, মঙ্কির্ত আওলাখের মতো গায়কদের সাথে কাজ করার ফলে ২০১৫ সালটি হিমানশীর জন্য একটি সফল বছর হিসেবে বিবেচিত হয়। ২০১৬ সালের মার্চ মাসে, তিনি মিউজিকাল ডক্টরজের "সুখ-ই" গানে উপস্থিত হয়েছিলেন। ২০১৮ সালে, হিমানশী "হাই স্ট্যান্ডার্ড" গানের মাধ্যমে গায়িকা হিসেবে আত্মপ্রকাশ করেন। হিমানশী পাঞ্জাবি চলচ্চিত্রে অভিনেত্রী হিসেবে পাঞ্জাবি চলচ্চিত্র সাড্ডা হকে সর্বপ্রথম অভিনয় করেন; যা তাকে খ্যাতি অর্জনে সহায়তা করেছিল। পরবর্তীতে, ২০১২ সালে "জীত লেঙ্গে জাহান" চলচ্চিত্রের মাধ্যমে বলিউডে অভিষেক করেন। অতঃপর তিনি পাঞ্জাবি চলচ্চিত্র "লেদার লাইফ"-এ মুখ্য ভূমিকায় অভিনয় করেন; উক্ত চলচ্চিত্রে আমান ধালিওয়াল প্রধান পুরুষ চরিত্রে অভিনয় করেছেন। ২০১৫ সালে, পাঞ্জাবি ভাষার চলচ্চিত্র ২ বল-এ হিমানশী প্রধান নারী চরিত্রে অভিনয় করেছেন। তিনি দক্ষিণ ভারতের ৬টি চলচ্চিত্রে অভিনয় করেছেন; যার মধ্যে ২টি কন্নড়, ২টি তামিল, ১টি তেলুগু এবং ১টি মালায়ালম। ২০১৯ সালের নভেম্বর মাসে, হিমানশী কালারসে সম্প্রচারিত জনপ্রিয় রিয়্যালিটি অনুষ্ঠান বিস বসের ১৩তম আসরে একজন প্রতিযোগী হিসেবে অংশগ্রহণ করেন। TNN (১২ জানুয়ারি ২০১৭)। ""2 BOL" to feature Himanshi Khurana as the female lead"। The Times of India। সংগ্রহের তারিখ ৯ ফেব্রুয়ারি ২০১৯।  "Bigg Boss 13 wild card entrant Himanshi Khurana's THESE facts will surprise you"। ৩ নভেম্বর ২০১৯ তারিখে মূল থেকে আর্কাইভ করা। সংগ্রহের তারিখ ১৭ নভেম্বর ২০১৯।  Majeed, Shariq (২৯ জানুয়ারি ২০১২)। "Bollywood dream keeps Himanshi busy"। The Times of India। সংগ্রহের তারিখ ৯ ফেব্রুয়ারি ২০১৯।  "Leather Life"। British Board of Film Classification। সংগ্রহের তারিখ ৩ অক্টোবর ২০১৫।  "Himanshi Khurana: Shehnaz has body shamed me and abused my family, but I will not bring that up in the house"।  "Jeet Lengey Jahaan 2012 Movie News, Wallpapers, Songs & Videos"। Bollywood Hungama। সংগ্রহের তারিখ ৩ অক্টোবর ২০১৫।  "2 Bol Movie"। Sikh Siyasat। ৩ সেপ্টেম্বর ২০১৫। ৭ জানুয়ারি ২০১৯ তারিখে মূল থেকে আর্কাইভ করা। সংগ্রহের তারিখ ৩ অক্টোবর ২০১৫।  "Sachin Ahuja: Indian Punjabi singers promoting brands in their songs is so funny"। Times of India। সংগ্রহের তারিখ ৩ অক্টোবর ২০১৫।  উইকিমিডিয়া কমন্সে হিমানশী খুরানা সংক্রান্ত মিডিয়া রয়েছে। ফেসবুকে হিমানশী খুরানা ইন্সটাগ্রামে হিমানশী খুরানা হিমানশী খুরানার প্রাতিষ্ঠানিক ওয়েবসাইট টুইটারে হিমানশী খুরানা আইএমডিবিতে হিমানশী খুরানা